ການຈັດງານໃນສັງຄົມ ກໍ່ໃຫ້ເກີດ ສຸດຍອດຕົວແຜ່ເຊື້ອ ໃນໂຣກລະບາດ COVID-19
ມີຜູ້ເຂົ້າຮ່ວມສະເຫຼີມສະຫຼອງງານແຕ່ງດອງ 65 ຄົນຢູ່ໂຮງແຮມ Big Moose Inn, ໃນເມືອງ ມິລລີນັອກເກັດ, ລັດເມນ ໃນວັນທີ 7 ສິງຫາທີ່ຜ່ານມາ. 
ງານແຕ່ງດອງງານນຶ່ງໃນລັດ ເມນ ໄດ້ນຳໄປສູ່ການຕິດໄວຣັສ COVID-19 ເກືອບຮອກ 160 ກໍລະ ນີ ການຊຸມນຸມຂະບວນລົດຈັກບ່ອນນຶ່ງໃນລັດ ດາໂກຕ້າໃຕ້ ໄດ້ເຮັດໃຫ້ໄວຣັສໂຄໂຣນາແຜ່ລາມໄປສູ່ຫຼາຍກວ່າ 230 ຄົນ ແລະບາງເທື່ອ ອາດຫຼາຍເຖິງ 250,000 ຄົນ, ອີງຕາມການຄາດຄະເນສະບັບນຶ່ງ ໃນຂະນະ ດຽວກັນ, ການຈັດງານສັງສັນຢູ່ໃນບ້ານ ແລະ ງານກິນດື່ມຢູ່ໃນມະຫາວິທະ ຍາໄລໃນເມືອງຕ່າງໆ ທົ່ວປະເທດ ແມ່ນກຳລັງກໍ່ໃຫ້ເກີດການລະບາດທີ່ເຮັດໃຫ້ ບັນດາເຈົ້າໜ້າທີ່ສາທາລະນະສຸກອຶດອັດໃຈ ການຈັດງານສອງສາມແຫ່ງ ຈະກະຕຸ້ນໃຫ້ເກີດການຕິດໄວຣັສໂຄໂຣນາ ຢ່າງກວ້າງຂວາງ ງານ “ ສຸດຍອດການກະຈາຍເຊື້ອ” ພວກນີ້ ເບິ່ງຄືວ່າກຳລັງມີຫຼາຍຂຶ້ນ, ອີງຕາມການກ່າວຂອງບັນດາຜູ້ຊ່ຽວຊານສາທາລະນະສຸກ ເຂົາເຈົ້າເປັນຫ່ວງວ່າງານພວກນີ້ ຈະເປັນຕົ້ນກຳເນີດຂອງການລະ ບາດທີ່ໃນທີ່ສຸດ ຈະຕ່າວ ປີ້ນແນວໂນ້ມທີ່ກຳລັງຫຼຸດລົງໂດຍລວມໃນຈໍານວນກໍລະນີຄົນເປັນ ແລະ ຕາຍຍ້ອນ COVID-19 ໃນຂະນະທີ່ລະດູຮ້ອນໃກ້ຈະສິ້ນສຸດລົງ, ອຸນຫະພູມເຢັນລົງ ແລະ ການບັນເທີງຊຸມແຊວກັນຈະຍ້າຍເຂົ້າໄປຈັດຢູ່ໃນຮົ່ມຫຼາຍຂຶ້ນ ມັນໜ້າເປັນຫ່ວງ, ແຕ່ບໍ່ໜ້າແປກໃຈ, ທີ່ຈະມີງານສຸດຍອດການກະຈາຍເຊື້ອ ພວກນີ້ເກີດຂຶ້ນຫຼາຍກວ່າເກົ່າ, ອີງຕາມການກ່າວຂອງທ່ານ ໄມເກິລ ມີນາ, ນັກໂຣກລະບາດວິທະຍາ ທີ່ໂຮງຮຽນສາທາ ລະນະສຸກ Harvard T H Chan ທ່ານໄດ້ກ່າວວ່າ “ຖ້າຂາດການປະກາດໃຊ້ກົດໄອຍະການເສິກ ຫຼື ອັນໃດ ອັນນຶ່ງຢ່າງບໍ່ພຽງພໍ, ພວກເຮົາມັກຈະເຫັນຄົນເລີ່ມທີ່ຈະກັບຄືນ ແລະ ພະຍາ ຍາມເຮັດສິ່ງທີ່ຮູ້ສຶກວ່າ ຄືປົກກະຕິໃນຊີວິດຂອງເຂົາເຈົ້າອີກ ຂ້າພະເຈົ້າມີແຕ່ ຂໍໃຫ້ພວກເຮົາສາມາດຄວບຄຸມໄວຣັສດັ່ງນັ້ນໄດ້ລ່ວງໜ້າ, ກ່ອນທີ່ຄົນຈະໄປຮອດຈຸດທີ່ພວກເຂົາເຈົ້າບໍ່ສົນໃຈອີກຕໍ່ໄປ ” ດ້ວຍເຫດຜົນທີ່ມັນບໍ່ໄດ້ມີການເຂົ້າໃຈຢ່າງສິ້ນເຊີງນັ້ນ, ກໍລະນີຈຳນວນນ້ອຍໄດ້ສົ່ງຜົນໃຫ້ມີການຕິດຕໍ່ໄວຣັສໃນຈຳນວນທີ່ໃຫຍ່ຫຼາຍ ຄົນພວກນີ້ແມ່ນຜູ້ທີ່ຖືກເອີ້ນວ່າ “ສຸດຍອດຕົວກະຈາຍເຊື້ອ ” ມີຜູ້ເຂົ້າຮ່ວມສະເຫຼີມສະຫຼອງງານແຕ່ງດອງ 65 ຄົນຢູ່ໂຮງແຮມ Big Moose Inn, ໃນເມືອງ ມິລລີນັອກເກັດ, ລັດເມນ ໃນວັນທີ 7 ສິງຫາທີ່ຜ່ານມາ ໂຮງແຮມດັ່ງກ່າວແມ່ນມີແຂກຫຼາຍເກີນຄວາມສາມາດບັນຈຸໄດ້, ແຂກຜູ້ເຂົ້າຮ່ວມ ແມ່ນບໍ່ໄດ້ໃສ່ໜ້າກາກ, ອີງຕາມຜູ້ກວດກາດ້ານສຸຂະພາບຂອງລັດ ນຶ່ງເດືອນຕໍ່ມາ, ສາມຄົນໄດ້ເສຍຊີວິດຍ້ອນ COVID-19, ແລະ ເກືອບ 160 ກໍ ລະນີແມ່ນໄດ້ຖືກພົບເຫັນວ່າ ຕິດເຊື້ອມາຈາກງານດັ່ງກ່າວ ໜ້າປະຫຼາດໃຈ, ສາມຄົນທີ່ເສຍຊີວິດນັ້ນແມ່ນບໍ່ໄດ້ເຂົ້າຮ່ວມໃນງານດອງດັ່ງກ່າວ ດ້ວຍຕົນເອງ ທັງໝົດແມ່ນຜູ້ຕິດໄວຣັສໂຄໂຣນາມືສອງ